kardosdrur/scandi-wiki huggingface dataset:
Manuel Noriega

Manuel Antonio Noriega (11. februar 1934 – 29. maj 2017) var en panamansk general som var Panamas diktator fra 1983 til 1989. Officielt blev han aldrig Panamas præsident, men han havde været chief executive officer for en kort periode i 1989.

Han blev indsat i et føderalt fængsel i Miami. Noriegas dom blev reduceret til 17 års fængsel, på grund af god opførsel. Dommen var afsonet 9. september 2007. Han blev dog siddende da Frankrig ønskede ham udleveret. Han modsatte sig udlevering til Frankrig, da han mente at Frankrig ikke ville give ham status som krigsfange. Dette hjalp dog ikke og han blev 26. april 2010 udleveret til de franske myndigheder.
Noriega blev i december 2011 overført til et fængsel i Panama.

Eksterne kilder/henvisninger 

Politikere fra Panama
Diktatorer
Reduktion (Sveriges historie)

Reduktion (af lat., formindske). Ordet reduktion er i svensk politik og historie blevet anvendt for at betegne geninddragelse til Kronen af krongods eller renter, som tidligere på en eller anden måde (len, gave, pantsætning m. m.) er kommet under kirken eller adelen. Reduktion er i Sverige oftest foretaget i forbindelse med omvæltninger i statens styrelse eller forvaltning eller har givet anledning til sådanne. De vigtigste historiske reduktioner i Sverige er:

 Margrete 1.s reduktion, gennemført på en herredag i Nyköping 1396 og rettet mod såvel kirke som adel.
 Gustaf Vasas reduktion, vedtaget på Västerås rigsdag 1527, rettet mod kirken og nærmest sigtende til at inddrage biskoppers, domkirkers og klostres overflødige indtægter under Kronen. Også adelen fik på visse betingelser lov til at få gods tilbage fra kirken. Denne reduktion foretoges i begyndelsen successivt og med forsigtighed, men udstraktes 1540 egenmægtig også til landskirkernes såvel faste som løse ejendom. Denne reduktion var af gennemgribende natur og drog uhyre summer ind under Kronen. Den står i allernøjeste forbindelse med den katolske kirkes fald og reformationens indførelse i Sverige. På den anden side var dens udvidelse til landskirkerne en vigtig medvirkende årsag til Dackefejdens udbrud.
 Karl X Gustafs reduktion 1655, den såkaldte fjärdepartsräfsten, forårsaget af de store gods- og skattetab, Kronen havde lidt, navnlig på dronning Kristinas tid, og ved hvilke de ufrelse stænders stilling lige over for adelen var blevet stærkt truet. Karl Gustaf foreslog 1655 en reduktion, og adelen så sig nødsaget til at indrømme den. Blandt de særlige bestemmelser var den, at fjerdedelen af alle forleninger, som var blevne bortgivne efter Gustaf Adolfs død, skulle gives tilbage; heraf er navnet fjärdepartsräfsten opstået. Denne reduktion varetoges af et Reduktionskollegium og førtes med kraft 1655 samt under den første del af formynderregeringen i tiden 1673-80. Fjärdepartsräfsten trådte efter 1680 i baggrunden for Karl XI's reduktion og ophørte helt 1687.
 Karl XI's reduktion. På Rigsdagen 1680 gennemførtes på de ufrelse stænders forslag en reduktion, ihvorvel formerne for lovens vedtagelse ikke var aldeles lovlige. Denne reduktion skulle i hovedsagen ramme højadelen. Den skulde udøves af en af adelen selv valgt Reduktionskommission. Efter nye fordringer om reduktion, fremsatte af de ufrelse, fandt adelen 1682 ingen anden udvej end at lade erklære reduktion værende underkastet kongens beslutning. Herefter udvidedes reduktion i høj grad og ramte også de mindre forleninger. 1686 vedtoges love vedrørende det såkaldte købe- og pantegods, der var af den natur, at de yderligere maatte forarme adelen. Karl XI's reduktion foregik indtil 1700. Den knuste ganske adelsvælden i Sverige og gjorde det ved de forøgede indtægter muligt for Kronen at udføre et storartet organisationsarbejde i den militære og civile forvaltning. "På een gang blev den rige svenske adel fattig og den fattige svenske Krone rig". Denne reduktion står i en vis forbindelse med den samtidig stedfundne indførelse af den kongelige enevælde.

Sveriges historie
Monarki
Réduit

Réduit (fr. réduire, reducere, bringe tilbage) er inden for fæstningskunsten en betegnelse for en tilflugtsskanse, dvs. den del af en befæstet stilling, som skal holdes længst muligt, også efter at stillingen er gennembrudt på andre steder.

En réduit vil derfor i reglen ligge noget tilbagetrukket og må have forsvar til alle sider samt være omgivet af hindringer. Også ved forsvar af landsbyer, skove eller andre naturlige terræn-genstande, der egner sig til forsvar, tilvejebringes i almindelighed en réduit i den permanente befæstning tilvejebragtes i ældre tid en réduit inden for de ydre befæstningsanlæg, fx i form af et citadel, eller man indrettede réduiter i de enkelte forter. I den nyere permanente befæstning havde man dog på grund af artilleriets stadig voksende ildkraft i alt væsentlig opgivet bygning af réduiter, der ikke uden meget betydelige udgifter kunne gøres tilstrækkelig modstandsdygtige.

Den østlige del af Københavns Fæstning omkring Kastellet frembød et antal réduiter anlagt i 1700-tallet: Færø Reduit, Hetlands Reduit, Norges Reduit, Sjællands Reduit og Pinnebergs Reduit (hvor Langeliniepavillonen står i dag).

Se også 
 Redoute
 Bastion
 Kontregarde
 Lynette
 Ravelin

Fæstningsanlæg
Redoute

Redoute (fr.) er betegnelsen på et i feltbefæstningen anvendt lukket forsvarsværk, der kan afgive ild til alle sider. En redoute var typisk omgivet af et stærkt brystværn. Se feltskanse.

Se også 
 Réduit
 Bastion
 Kontregarde
 Lynette
 Ravelin

Fæstningsanlæg
Jens Bruun de Neergaard

Jens Bruun de Neergaard (født 14. juni 1742, død 2. april 1788) var en dansk godsejer.

Han var søn af krigsråd Peter Johansen Neergaard, blev i 1759 student fra Herlufsholm og i 1761 juridisk kandidat, fik i 1763 af sin fader skøden på Svenstrup, hvis gods han betydelig forøgede, og hvor han opførte den nuværende hovedbygning, blev i 1769 vicelandsdommer i Sjælland og Møn, 31. maj 1780 sammen med sin bror, Johan Thomas de Neergaard, adlet med navnet de Neergaard.

Ad rangstigen var han steget fra krigssekretær til justitsråd (1763) og etatsråd (1776). Han blev gift 2. maj 1764 med Anne Marie Møller (født 23. marts 1743, død 23. oktober 1802), datter af brygger Jens Møller i København; hun var en særdeles virksom kone, der i sin enkestand med dygtighed styrede Svenstrup og i 1794 købte Skjoldenæsholm.

Bruun de Neergaard mente, at digteren Johan Herman Wessels digt Herremanden var møntet på hans fader og dennes familie, hvorfor sønnen forfattede en grov parodi på digtet; dette opbragte den ellers fredsommelige digter således, at han skrev den kendte gravskrift over krigsråd Neergaard den store. Det bør da også tilføjes, at han senere gjorde Wessel afbigt.

Kilder 
 G.L. Wad, "Neergaard, Jens Bruun", i: C.F. Bricka (red.), Dansk Biografisk Lexikon, København: Gyldendal 1887-1905.
 Leth og Wad, Dim. fra Herlufsholm, s. 100.
 Danske Herregaarde VI: Svendstrup; XI: Skjoldnæsholm.

Godsejere fra Danmark
Danskere i 1700-tallet
Landsdommere fra Danmark
Jens Bruun
Personer i Dansk Biografisk Leksikon
Etatsråder fra Danmark
Herlovianere
Joachim Bruun de Neergaard (komponist)

Joachim Bruun de Neergaard (27. april 1877 i Stubberup, Sjælland – 31. oktober 1920) var en dansk komponist.

Han blev student 1895 og gik den studerende vej og blev juridisk kandidat 1901, men helligede sig tidligt musikken med Orla Rosenhoff, Ove Christensen og Johan Svendsen som lærere. Han debuterede som komponist 1906 og som dirigent 1910. Komponist af en række større og mindre værker, en symfoni, en koncertouverture og et impromptu over navnet »Gade«, værker for kammermusik (violinsonate, strygekvartet, klaverkvintet) samt pianostykker. Han var ugift.

Komponister fra Danmark
Dirigenter fra Danmark
Joachim Bruun 2
Danskere i 1900-tallet
Jurister fra Danmark
Den åbne grav

Den åbne grav (en.: Murder on the Links) er en krimi af Agatha Christie fra 1923, hvori Hercule Poirot og Arthur Hastings er på morderjagt i Frankrig. Den franske politimand Giraud antager, at Poirot er en amatør, men må til sidst erkende, at den lille belgiske detektiv er et større geni end ham selv.

Plot 
Plottet i Christies anden roman med Poirot i hovedrollen er indviklet med tråde til et drab, begået adskillige år tidligere, og flere aktuelle forbrydelser, som skal opklares. Meget afhænger af, om læseren finder det sandsynligt, at det franske politi overser et meget påfaldende bevis .

Hastings bliver forelsket i en af de mistænkte, og i sidste kapitel antydes det, at parret påtænker at bosætte sig i Sydamerika. I sin selvbiografi skriver Christie: ”Hvis jeg absolut skulle have en kærlighedsaffære med i denne bog, kunne jeg lige så godt gifte Hastings bort. For at sige sandheden, tror jeg, at jeg var blevet en smule træt af ham”

Anmeldelser 
Romanens kvalitet er omstridt.

Bearbejdning 
Den åbne grav er en episode i den tv-serie om Poirot med David Suchet i hovedrollen. Den blev vist i England 11. februar 2005 og har været vist i DR's genudsendelse af serien i 2009 og 2010.

Danske Udgaver 
 C. Maylands Bogtrykkeri; 1925.
 Hasselbalch; 1938. (Under titlen: "Mordet på golfbanen")
 Carit Andersen (De trestjernede kriminalromaner, bind 5); 1960
 Carit Andersen (De trestjernede kriminalromaner, bind 5); 1964
 Carit Andersen (De trestjernede kriminalromaner, bind 5); 1968
 Wangel;Forum; 1991.

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)

Romaner fra England
Litteratur i 1923
Krimier
Hercule Poirot bøger
Børnegigt

Børnegigt eller børneleddegigt (juvenil idiopatisk arthritis, JIA) er er et samlebegreb for flere kroniske ledsygdomme hos børn.
Det er en sjælden sygdom, som ofte forekommer hos mindre børn og ikke forsvinder igen. Det kan også forekomme hos større børn og unge, men der er det sjældnere. Sygdommen giver stort besvær for det enkelte individ, da børnegigt ofte spreder sig, og mange ender med at have det i størstedelen af kroppen; nogle ender med at sidde i kørestol i perioder.

Eksterne henvisninger 
 Børnegigt hos Gigtforeningen
 "JUVENIL IDIOPATISK ARTRIT"

Børnesygdomme
Naturalier

Naturalier bruges som samlebetegnelse for ydelser, som leveres i form af produkter. Det kan være arbejdskraft, fødevarer, tømmer, brænde, stenmaterialer eller andre sager, der leveres direkte af producenten. Begrebet finder mest anvendelse i modsætning til penge, og hvor man ønsker at understrege, at handlen eller leverancen foregår ved direkte bytte og altså uden penge som byttemiddel. Derfor taler man også om en naturalieøkonomi, når handel og betaling i øvrigt foregår ved udveksling af naturalier.

Mikroøkonomi
Handel
Betalingssystemer
Skærup

Skærup er en lille by i Sydjylland med . Skærup er beliggende tre kilometer vest for Børkop og ni kilometer sydøst for Vejle. Byen tilhører Vejle Kommune og er beliggende i Region Syddanmark.

Den hører til Skærup Sogn, og Skærup Kirke samt Skærup Zoo ligger nær byen.

Kilder 

Byer i Vejle Kommune
Byer og bydele med genforeningssten
Spændingsroman

Spændingsromaner er en genre indenfor litteraturen, hvor handlingen er i centrum, mens personbeskrivelse, motiver og miljøbeskrivelser er af mindre betydning. Genren omfatter bl.a. litteratur, der fortolker ældgamle myter, overnaturlige hændelser og videnskabelige eksperimenter, der truer klodens overlevelse. 

Den engelske betegnelse thriller udtrykker, hvad spændingsromanens tilsigtede effekt er: At skabe et højt niveau af stress eller ophidselse hos læseren.

Undergenrer 
Der findes en række undergenrer, fx

 Action 
 Erotisk drama 
 Konspiration
 Politisk drama
 Seriemorder drama
 Spionroman
 Western

Generelle fællestræk 
Et fælles træk for de fleste spændingsromaner er, at helte og skurke er klart definerede. Heltene er udsat for en konstant strøm af truende situationer, på flugt fra en bande lyssky personer eller på en hemmelig mission, der byder på livsfare. Når heltene netop er undsluppet den sikre død, opstår der en ny trussel, og hastigheden, hvormed disse faresituationer indtræffer, er ofte afgørende for, om læseren kan fastholde interessen.

I spændingsromaner er der som regel meget på spil. Skurkene er fast besluttede på at udrydde alle, der står i vejen for deres mål. Under den kolde krig var truslen som regel stabiliteten i den frie verden.

Eksempler 
Homer’s Odysseen nævnes ofte som alle spændingsromaners oprindelse. Dan Brown er et eksempel på en moderne, succesfuld forfatter af spændingsromaner.  Raymond Chandler nævnes både som krimiforfatter og som et typisk eksempel på en forfatter af spændingsromaner.

Western-genren byder på utallige spændingsromaner og -film (se westernfilm). En af de mest sejlivede myter, som er skildret i flere bøger og film er myten om skudduellen ved O.K. Corral.

Lignende genrer 
Spændingsromanen er især beslægtet med myter, eventyr og kriminalromaner. Gyldendals Litteraturhåndbog definerer genren som triviallitteratur. . Forskellen mellem spændingsromanen og kriminalromanen kan opridses således:

En kriminalroman har fokus på opklaringen af en forbrydelse. Det er en (underforstået) regel, at læseren skal have en chance for at gætte løsningen på plottet ved hjælp af spor, forfatteren mere eller mindre åbenlyst har gjort opmærksom på.

Spændingsromanen er derimod koncentreret om en række faresituationer, hvor en helt eller heltinde netop redder livet i sidste øjeblik. Den egentlige skurk behøver ikke at være i søgelyset før klimaks. 

Agatha Christie skrev både spændingsromaner og krimier. Krimierne var strengt opbygget om et plot og opklaringen heraf, mens spændingsromanerne koncentrerede sig om et eventyrlystent ungt par, eller en helt/heltindes, farefulde oplevelser.

Noter

Litteratur 
 Barnard, Robert (1980): A Talent to Decieve, Fontana/Collins
 Gatto, Steve (2000):The Real Wyatt Earp: A Documentary Biography [Illustrated] (Paperback)
 Hansen, Ib Fischer m.fl. (1996) Litteraturhåndbogen, Gyldendal

Litteratur
Julie Schmidt-Scherer

Julie Schmidt-Scherer (født 18. februar 1984) er en dansk atlet.

Julie Schmidt-Scherer er medlem af Sparta Atletik, men var frem til 2001 i Trongårdens IF og Holte Atletik. Hun har vundet adskillige danske mesterskaber, og blev i 2003 nordisk U20 mester på 400 meter.

Hun fik i 2005-2006 et stipendium og løb for University of Oregon i USA. Løb i 2014 også 10 km (37min) og halvmarathon (1t 24min).

Julie Schmidt-Scherer er tvilling med Helena Schmidt-Scherer.

Internationale ungdomsmesterskaber 
 2003 U20-NM 200 meter 6.plads 24.84
 2003 U20-NM 400 meter  54.97
 2008: 400m 54.13
 2008: 200m: 24.12
 2008: Længdespring: 5.77

Danske mesterskaber 
  2007 Længdespring 5.69
  2007 200 meter 24.61
  2004 400 meter 56.12
  2004 400 meter inde 55.94
  2004 200 meter inde 24.86
  2003 200 meter 24.45
  2003 400 meter inde 56.14
  2003 200 meter inde 25.13

Personlige rekorder 
 200 meter: 24,12 2008
 400 meter: 54,13 2008
 400 meter hæk 62,94 2009

Eksterne henvisninger 

 Profil – Julie Schmidt-Scherer (dødt link)
 DAF i tal – Julie Schmidt-Scherer  (dødt link)
 Alletiders Top 10 på sparta.dk
 Julie Schmidt-Scherer på european-athletics.org

Sprintere fra Danmark
Atleter fra Sparta Atletik
Atleter fra Trongårdens IF
Helena Schmidt-Scherer

Helena Schmidt-Scherer (født 18. februar 1984) er en dansk atlet.

Schmidt-Scherer er medlem af Sparta Atletik, men var frem til 2001 i Trongårdens IF. Hun vandt 400 meter på de danske mesterskaber 2007.

Helena Schmidt-Scherer er tvilling med Julie Schmidt-Scherer

Internationale ungdomsmesterskaber 
 2001 U21-NM 200 meter 8.plads 25.63
 2001 U21-NM 400 meter 7.plads 57.46
 2001 Ungdoms-OL 200 meter 15.plads 26.03
 2001 Ungdoms-OL 400 meter 10.plads 59.02

Danske mesterskaber 
  2007 400 meter 56.24
  2006 200 meter 25.84w
  2003 200 meter inde 25.92
  2002 200 meter inde 25.21
  2001 200 meter 25.8

Personlige rekorder 
 200 meter: 25,41 2010
 400 meter: 55,62 2010

Eksterne henvisninger 

 Profil – Helena Schmidt-Scherer
 DAF i tal – Helena Schmidt-Scherer 
 sparta.dk: Alletiders Top 10 

Sprintere fra Danmark
Atleter fra Sparta Atletik
Atleter fra Trongårdens IF
Overby (Hedensted Kommune)

Overby er en landsby i Østjylland med . Overby er beliggende i As Sogn seks kilometer nord for Juelsminde, 19 kilometer sydøst for Horsens og 36 kilometer øst for Vejle. Byen tilhører Hedensted Kommune og er beliggende i Region Midtjylland.

Kilder 

Byer i Hedensted Kommune
1. division i ishockey 1960-61

Danmarksmesterskabet i ishockey 1960-61 var det fjerde DM i ishockey. Mesterskabet blev arrangeret af Dansk Ishockey Union og blev for første gang afviklet i ligaform med deltagelse af fire klubber, der spillede en dobbeltturnering.

To af klubberne, Kjøbenhavns Skøjteløberforening (KSF) og Esbjerg Skøjte Klub havde fordel af at kunne træne og spille på kunstfrosne isbaner, mens Rungsted Ishockey Klub og Silkeborg Skøjteløberforening fortsat var henvist til spil på naturis, når vejret tillod det.

Mesterskabet blev for tredje gang i træk vundet af KSF, som gik ubesejret gennem turneringen. Sølvmedaljerne gik ligeledes for tredje gang i træk til Rungsted IK, mens bronzemedaljerne blev vundet af Esbjerg SK, som dermed vandt DM-medaljer for første gang i klubbens historie.

Resultater og stillinger

1. division

Op- og nedrykning 

Silkeborg Skøjteløberforening endte sidst i 1. division, og skulle dermed spille mod vinderen af den nyoprettede 2. division om at forblive i rækken. Modstanderen i oprykningskampen blev Furesø, en helt nystartet klub etableret af en flok gymnasiedrenge fra Holte Gymnasium, der var i god form og som hurtigt trænede sig dygtige. Furesø-drengene havde nemlig vundet 2. division øst og derefter den 12. februar 1961 besejret vinderen af 2. division vest, IK Horsens, med 22-0 (4-0, 12-0, 6-0) i kampen om retten til at spille om oprykning mod Silkeborg.

I duellen om pladsen i 1. division vandt Furesø 6-1 over Silkeborg, og dermed overtog sjællænderne silkeborgensernes plads i den bedste række.

Kilde 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Metal Ligaen - Retro: Ligaen i de gode, gamle dage...(2) (5. november 2013) 
 Ekstra Bladet, 13. februar 1961.

1960-61
Sæsoner i Superisligaen
Ishockey i 1960
Ishockey i 1961
Stenderup (Hedensted Kommune)

Stenderup er en by i Østjylland med , beliggende 9 km syd for Horsens, 20 km nordøst for Vejle, 18 km nordvest for Juelsminde og 8 km øst for Hedensted. Byen hører til Hedensted Kommune og ligger i Region Midtjylland. I 1970-2006 hørte byen til Juelsminde Kommune.

Stenderup hører til Stenderup Sogn. Stenderup Kirke ligger i byen.

Faciliteter 
 I 1961 blev Stenderup Centralskole indviet som 7-klasses skole med 150 elever og 7 lærere, og landsbyskolerne i Bækkeskov, Spettrup, Brå og den gamle Stenderup skole blev nedlagt. Stenderup Skole har nu 122 elever, fordelt på 0.-6. klassetrin, og 15 ansatte.
 Stenderup Forsamlingshus er bygget hvor det ene af landsbyens gadekær lå, så ingen af landsbyens 8 gårde skulle afgive jord. Huset har 40 firkantede borde, fast scene og 40 P-pladser.
 Byen har en købmand.

Historie

Jernbanen 
Stenderup fik station på Horsens-Juelsminde Jernbane (1884-1957). Stationen havde privat sidespor til et teglværk. Stationsbygningen er bevaret på Stationsvej 3.

Stationsbyen 
I 1904 blev Stenderup beskrevet således:"Stenderup (1398: Stendrup) med Kirke, Skole, Missionshus (opf. 1885), Andelsmejeri, Teglværk, Savmølle, Købmandshdl., Jærnbane-, Telegraf- og Telefonst.;" Stenderup fik elektricitet i 1919.

Noter

Eksterne kilder/henvisninger 

 SDFI kortviser: Målebordsblade, høje 1842-1899, lave 1901-71
 Kend din landsby: Stenderup

Byer i Hedensted Kommune
Bjerre

Bjerre er en landsby i Østjylland med . Bjerre er beliggende i Bjerre Sogn ni kilometer syd for Horsens, 10 kilometer øst for Hedensted og 26 kilometer nordøst for Vejle. Byen tilhører Hedensted Kommune og er beliggende i Region Midtjylland.

I byen finder man Bjerre Kirke. Bjerre har givet navn til Bjerre Herred, som stadig bliver brugt som egnsbetegnelse i området.

Kilder 

Byer i Hedensted Kommune
Anadarko (Oklahoma)

Anadarko er en amerikansk by og admistrativt centrum i det amerikanske county Caddo County, i staten Oklahoma. I 2000 havde byen et indbyggertal på .

Ekstern henvisning 
 Anadarkos hjemmeside  

Byer i Oklahoma
Sulphur (Oklahoma)

Sulphur er en amerikansk by og administrativt centrum for det amerikanske county Murray County, i staten Oklahoma. I 2000 havde byen et indbyggertal på .

Ekstern henvisning 
 Sulphurs hjemmeside 

Byer i Oklahoma
Hugo (Oklahoma)

Hugo er en amerikansk by og administrativt centrum for det amerikanske county Choctaw County i staten Oklahoma. I 2000 havde byen et indbyggertal på .

Byer i Oklahoma
Europamesterskabet i cross 2014

Europamesterskabet i cross 2014 var et stort internationelt arrangement i Cross country, arrangører er ikke udset men Dansk Atletik Forbund har intentioner om at ansøge om at afholde EM Cross i Århus.

Valg af vært 
European Athletic Association tager deres endelige beslutning ved et councilmøde i oktober 2012. Udover Danmark har Spanien, Frankrig, Ungarn og Norge vist interesse for at arrangere EM Cross 2014

Danmarks ansøgning 
Syv danske atletikklubber gav udtryk for, at de ønskede at blive arrrangør af mesterskabet. De syv foreninger var:

 Aalborg AM
 Aalborg Øst Road Runners Club
 Aarhus 1900
 Fjordager IF (Odense)
 Fremad Holbæk
 Randers Freja
 Sparta Atletik (København)

DAF's bestyrelse besluttede 21. maj 2010 at Aarhus 1900 bliver Danmarks kandidat som arrangør af EM Cross 2014. Derefter skal der nu i samarbejde med DAF, Sport Event Danmark, Århus kommune og mange andre interessenter arbejdes frem mod en ansøging, der skal afleveres til European Athletic Association i februar 2012.

Kilde 
 7 foreninger ønsker at afholde EM Cross 2014 i Danmark!

Atletikkonkurrencer i Danmark
Sport i 2014
Cross (løbesport)
McAlester

McAlester er en amerikansk by og administrativt centrum for det amerikanske county Pittsburg County i staten Oklahoma. I 2000 havde byen et indbyggertal på .

Ekstern henvisning 
 McAlesters hjemmeside 

Byer i Oklahoma
Guymon

Guymon er en amerikansk by og administrativt centrum for det amerikanske county Texas County, i staten Oklahoma. I 2000 havde byen et indbyggertal på .

Ekstern henvisning 
 Guymons hjemmeside 

Byer i Oklahoma
Eufaula (Oklahoma)

Eufaula er en amerikansk by og administrativt centrum for det amerikanske county McIntosh County, i staten Oklahoma. I 2000 havde byen et indbyggertal på .

Ekstern henvisning 
 Eufaulas hjemmeside  

Byer i Oklahoma
Stouby

Stouby er en lille by i Østjylland med .

Stouby er beliggende i Stouby Sogn 11 kilometer sydøst for Hedensted, 19 kilometer syd for Horsens og 19 kilometer øst for Vejle.

Byen tilhører Hedensted Kommune og er beliggende i Region Midtjylland.

Stouby Kirke og Stouby Skole ligger i byen.

Blandt de personer, der stammer fra Stouby, er den tidligere fodboldspiller Michael Madsen.

Kilder 

Byer i Hedensted Kommune
Hobart (Oklahoma)

Hobart er en amerikansk by og administrativt centrum for det amerikanske county Kiowa County i staten Oklahoma. I 2000 havde byen et indbyggertal på .

Ekstern henvisning 
 Hobarts hjemmeside 

Byer i Oklahoma